
ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΕΥΦΗΜΙΑΣ Κ. ΚΑΤΣΟΛΕΔΑΚΗ» και κύρωση του 
οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παράταση της εγγύησης του Δημοσίου που παρασχέθηκε στην 
ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ για κάλυψη δανείου της 

ποσού δρχ. 200 εκατ. στην ΕΠΕ «ΠΙΤΡΙΑ». 2 

Παροχή της εγγύησης του Ελληνικού Δημοσίου προς Εμπορικές 
Τράπεζες για την κάλυψη μέρους των δανείων που θα χορηγή¬ 
σουν σε πληγέντες από τρομοκρατικές ενέργειες ή επεισόδια κατά 

τη διάρκεια διαδηλώσεων.. 3 

Ένταξη Προσωπικού Ασφαλείας ή Φρούρησης του Ν. 1339/1983 
στους Οργανισμούς των Τραπεζών στις οποίες υπηρετούν. . . 4 
Δημοσίευση στην Εφημερίδα της Κυβερνήσεως της από 5.6.89 
ΣΣΕ για τους όρους αμοιβής και εργασίας του προσωπικού κα¬ 
θαριότητας με σχέση εργασίας ιδιωτικού δικαίου Δημοσίων Κα¬ 
ταστημάτων Βόρειας Ελλάδος και Θεσσαλίας. 5 

Τρόπος επιλογής εκπαιδευτικών για την περιοδική επιμόρφωση. 6 
Εισαγωγή αθλητών παγκόσμιων ή πανευρωπαϊκών σχολικών αγώ¬ 
νων στα Τ.Ε.Φ.Α.Α.. . 7 

Μετατροπή γενικού λυκείου σε Πειραματικό . 8 

Κοστολόγηση των δωρεάν διατιθεμένων συγγραμμάτων στους φοι¬ 
τητές των Ανωτάτων Εκπαιδευτικών Ιδρυμάτων για το ακαδη¬ 
μαϊκό έτος 1988 - 89 . 9 

Έγκριση δημοσίευσης περίληψης της 331/17.5.1989 πράξεως 

της Ε.Ε./Ο.Λ.Π. 10 

Ασφάλιση Αντιπροσώπων Πανελλήνιας Ναυτικής Ομοσπονδίας 

(ΠΝΟ).11 

Συνταξιοδοτικά θέματα ΝΑΤ.. . 12 


2. Τις διατάξεις των άρθρων: α) 95 και 98 του Α.Ν. 2039/1939 β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την αριθ. Κ. 2075/900/10.3.1987 κοινή απόφαση των Υπουρ¬ 
γών Υγείας, Πρόνοιας και Κοινωνικών Ασφαλίσεων και Οικονομικών, 
με την οποία καθορίστηκαν οι ειδικότεροι όροι και λεπτομέρειες επωφε- 
λέστερης διάθεσης της κληρονομιάς της ανωτέρω διαθέτιδας, βάσει των 
διατάξεων του Ν. 455/1976 και της αριθ. 18/1986 απόφασης του 
Εφετείου Αθηνών. 

4. Την από 27.9.1988 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΕΥΦΗΜΙΑΣ Κ. ΚΑΤΣΟΛΕΔΑΚΗ» η οποία έγινε από 
την Ευφημία σύζ. Κωνσταντίνου Κατσολεδάκη με την από 23.6.1981 
μυστική διαθήκη της, που δημοσιεύθηκε με το'αριθ. 2576/8.10.1981 
πρακτικό του Μονομελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων και διέπεται από τις 
διατάξεις της παραπάνω συστατικής του πράξης, του παρακάτω οργα¬ 
νισμού, του Α.Ν. 2039/1939 και των διαταγμάτων που εκδόθηκαν ή 
θα εκδοθούν, σε εκτέλεση του νόμου τούτου. 

3. Κυρώνουμε τον Οργανισμό διοίκησης και διαχείρησης του ιδρύμα¬ 
τος τούτου, που αποτελείται από δεκατρία (13) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 

«ΙΔΡΥΜΑ ΕΥΦΗΜΙΑΣ Κ. ΚΑΤΣΟΛΕΔΑΚΗ». 


ΔΙ ΑΤΑΓΜΑ ΤΑ 

(!) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΕΥΦΗΜΙΑΣ Κ. ΚΑΤΣΟΛΕΔΑΚΗ» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 23.6.1981 μυστική διαθήκη της Ευφημίας σύζ. Κων¬ 
σταντίνου Κατσολεδάκη, που δημοσιεύθηκε με τα αριθ. 2576/ 
8.10.1981 πρακτικό του Μονομελούς Πρωτοδικείου Αθηνών, με την 
οποία συστήθηκε κοινωφελές ίδρυμα με την επωνυμία «ΙΔΡΥΜΑ ΕΥ¬ 
ΦΗΜΙΑΣ Κ. ΚΑΤΣΟΛΕΔΑΚΗ» και με έδρα την Καλλιθέα Αττικής. 


Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ιδρύμα με την επωνυμία «ΙΔΡΥΜΑ ΕΥΦΗΜΙΑΣ 
Κ. ΚΑΤΣΟΛΕΔΑΚΗ», που συστήθηκε από την Ευφημία σύζ. Κωνστα¬ 
ντίνου Κατσολεδάκη με την από 23.6.1981 μυστική διαθήκη της η 
οποία δημοσιεύθηκε με το αριθμ. 2576/8.10.1981 πρακτικό του Μο¬ 
νομελούς Πρωτοδικείου Αθηνών, αποτελεί νομικό πρόσωπο ιδιωτικού 
δικαίου και διέπεται από τις διατάξεις της παραπάνω συστατικής πρά¬ 
ξης, του παρόντος οργανισμού, του Α.Ν. 2039/39, όπως κάθε φορά 
ισχύει ο νόμος αυτός και των διαταγμάτων που εκδόθηκαν ή θα εκδο¬ 
θούν, σε εκτέλεση του νόμου τούτου. 

2. Έδρα του ιδρύματος είναι η Καλλιθέα Αττικής. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έργο έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η οικονομική ενίσχυση ατόμων οικονο¬ 
μικά αδυνάτων που κατάγονται από την Κωνσταντινούπολη και κατά 
προτίμηση από τα Ταταύλα. 

Άρθρο 3 

Περιουσία - Πόροι 

1. Περιουσία του ιδρύματος αποτελούν τα εξής διαμερίσματα που τε¬ 
λούν υπό τον όρο του αναπαλλοτριώτου: 

α) Διαμέρισμα του Α’ ορόφου, με στοιχεία Α3, εμβαδού 63,40μ2 της 
πολυκατοικίας που βρίσκεται επί της οδού Δημοσθένους αριθμοί 94-96 
του Δήμου Καλλιθέας Αττικής. 

β) Διαμέρισμα του υπογείου, με στοιχεία Υ2, εμβαδού 32,22 μ2, της 
πολυκατοικίας που βρίσκεται επί της οδού Φιλικής Εταιρείας αριθμός 6 
του Δήμου Καλλιθέας Αττικής. 

γ) Διαμέρισμα του Α' ορόφου, με στοιχεία Α5, εμβαδού 27,35 μ2 
της πολυκατοικίας που βρίσκεται επί της οδού Αναβύσσου αριθμός 2 
της Κοινότητας Σαρωνίδας Αττικής. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Μανώλη Δημ. Γιαννουσάκη, δικηγόρο ως Πρόεδρο. 

β) Ένα εκπρόσωπο του Δήμου Καλλιθέας Αττικής, που θα υποδει¬ 
κνύεται από το Δημοτικό Συμβούλιο. 

γ) Τον εκάστοτε Πρόεδρο του Συλλόγου Κωνσταντινουπολιτών Καλ¬ 
λιθέας. 

δ) Τον εκάστοτε Πρόεδρο του Σωματείου «Νέος Κύκλος Κωνσταντι- 
νουπολιτών» και 

ε) Ένα μέλος του Διοικητικού Συμβουλίου του Συλλόγου Κωνσταντι- 
νουπολιτών Καλλιθέας (πλην του Προέδρου) που θα ορίζεται με από¬ 
φαση του Διοικητικού Συμβουλίου του Σωματείου αυτού. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, τον Γραμματέα και τον Ταμία 
ως και τον Πρόεδρο, όταν εκλείψει ο αρχικός Πρόεδρος αυτού. 

3. Σε περίπτωση αποποίησης, παραίτησης, έκπτωσης, ανικανότη- 
τος, θανάτου ή αντικατάστασης για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση αναπληρώνεται με από¬ 
φαση των υπολοίπων μελών, σύμφωνα με τις διατάξεις του άρθρου 99 
του Α.Ν. 2039/39. 

4. Το Διοικητικό Συμβούλιο συνεδριάζει κάθε τετράμηνο και έκτακτα 
όποτε το ζητήσει ο Πρόεδρος ή δύο από τα μέλη του, με γραπτή αίτησή 
τους προς τον Πρόεδρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται· κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

8. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε¬ 


ται ότι πραγματοποιήθηκαν νόμιμα. 

Για όσο χρόνο όμως ο Μανώλης Γιαννουσάκης τυγχάνει μέλος του 
Διοικητικού Συμβουλίου του ως άνω ιδρύματος δικαιούται αμοιβής 
ανάλογης με τις εργασίες που προσφέρει σύμφωνα με όρο της διαθήκης 
της ως άνω διαθέτιδας. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος Οργανισμού του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Πει¬ 
ραιά) τον Προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 ΒΆ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή- 
> σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από τον γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 7 

Αρμοδιότητες Γραμματέα 
1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 

τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται από άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με 

απόφαση του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. Τον Ταμία όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζεται με απόφαση 
αυτού. 

Άρθρο 9 

Διαδικασία χορήγησης οικονομικών ενισχύσεων 

Η διαδικασία που ακολουθεί το Διοικητικό Συμβούλιο του ιδρύματος 
για τη χορήγηση των οικονομικών ενισχύσεων είναι η ακόλουθη: 

α) Ανακοινώνει, με καταχώρηση σε ημερήσια εφημερίδα της Αθήνας 
καθώς και σε μιά ακόμη εφημερίδα που να απευθύνεται κυρίως σε Κων- 
σταντινουπολίτες, ότι προτίθεται να χορηγήσει οικονομικές ενισχύσεις 
σε οικονομικά αδύνατους Κωνσταντινουπολίτες και καλεί τους ενδιαφε¬ 
ρομένους να του υποβάλλουν μέσα σε τακτή προθεσμία σχετικές αιτή¬ 
σεις με τα δικαιολογητικά που αποδεικνύουν την καταγωγή και οικονο¬ 
μική αδυναμία των αιτούντων. β) Μετά την πάροδο της προθεσμίας αυ¬ 
τής, αποφασίζει τη διάθεση του διανεμητέου ποσού σε όσους υπέβαλαν 
αιτήσεις και ανάλογα με την επικαλούμενη και αποδεικνυόμενη κατα¬ 
γωγή και οικονομική αδυναμία καθενός και τα διαθέσιμα προς διανομή 
εισοδήματα, γ) Αν δεν υποβληθούν αιτήσεις ή οι αιτούντες δεν πληρούν 
τις παραπάνω προϋποθέσεις, η διανομή των εισοδημάτων αναβάλλεται 
για αργότερα, δ) Οι προσκλήσεις θα γίνονται, εφόσον υπάρχουν διαθέ¬ 
σιμα εισοδήματα, κατά τους μήνες Ιανουάριο, Ιούνιο και Οκτώβριο 
κάθε χρόνου, ε) Αν δεν υπάρχουν διαθέσιμα εισοδήματα ή τα υπάρχοντα 
είναι ανεπαρκή, παραλείπεται η διανομή, στ) Διανεμητέα εισοδήματα εί¬ 
ναι εκείνα, που απομένουν μετά την αφαίρεση από τα εισοδήματα του 
ιδρύματος, των δαπανών επισκευής και συντήρησης της περιουσίας του 
και των εξόδων λειτουργίας του. 

Άρθρο 10 
Οικονομική ενίσχυση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επομένου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 


λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 των Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και λογιστική τάξη, όλα τα έσοδα και έξοδα του ιδρύ¬ 
ματος, που πραγματοποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων. 

ε) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Πρ. Δ/γμα, σύμφωνα με τις διατάξεις των άρθρων 98 του 
Α.Ν. 2039/1939 και 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Άρθρο 13 

Διάλυσή του ιδρύματος-Τύχη περιουσίας αυτού 

1. Τβ ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Δήμο Καλλιθέας Αττικής με τον όρο του 
αναπαλλοτριώτου προκειμένου να χρησιμοποιηθεί για τον ίδιο σκοπό. 

Στους Υπουργούς Οικονομικών και Υγείας Πρόνοιας και Κοινωνι¬ 
κών Ασφαλίσεων αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Ιουνίου 1989· 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ - 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΔΗΜ. ΤΣΟΒΟΛΑΣ ΑΠ. ΚΑΚΛΑΜΑΝΗΣ 

- ♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2050081/10577/0025 (2) 

Παράταση της εγγύησης του Δημοσίου που παρασχέθηκε στην 

ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ για κάλυψη δανείου της πο¬ 
σού δρχ. 200 εκατ. στην ΕΠΕ «ΠΙΤΡΙΑ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 και του άρθρου 8 του 
Ν. 1266/82. 

2. Τις αποφάσεις μας: α) 37132/611/22.9.1979 με την οποία πα¬ 

ρασχέθηκε η εγγύηση του Δημοσίου σε ποσοστό 50% προς την Εθνική 
Τράπεζα της Ελλάδος για τη δανειοδότηση, μεταξύ άλλων, της ΕΠΕ 
«ΠΙΤΡΙΑ» μέχρι ποσού 200 εκατομμυρίων για την κάλυψη υποχρεώ- 
σεών της σχετικά με τα εκτελούμενα στο Ιράν έργα, β) 81436/1444/ 
27.7.81, 9414/159/18.2.82, 119850/1887/18.10.82, 96677/ 
2440/2.9.83, 143344/3525/26.2.85, 53330/788/10.6.86, 
118787/2572/3.12.86, 74403/2404/4.9.87 και 58408/2038/ 
1.7.88, με τις οποίες παρατάθηκε διαδοχικά μέχρι 30.4.1988 η ισχύς 
της εγγύησης που παρασχέθηκε με την ανωτέρω αρχική, (α). απόφασή 
μας. . 

3. Την απόφαση της Επιτροπής Νομισματικών και Πιστωτικών Θε¬ 
μάτων αριθ. 424/6/6.6.1989, με την οποία εγκρίνεται η μέχρι 
30.4.1990 παράταση της προθεσμίας εξόφλησης του συνολικού υπο- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λοιπού της οφειλής από το ανωτέρω δάνειο. 

4. Το έγγραφο της Εθνικής Τράπεζας της Ελλάδος αριθ. 315/1989 
με το οποίο ζητά την παράτασηη της αρχικής εγγύησης του Δημοσίου 
(αριθ. απόφ. 37132/611/22.9.1979) μέχρι 30.4.1990, αποφασί¬ 
ζουμε: 

Παρατείνουμε μέχρι 30.4.1990 την εγγύηση του Δημοσίου, που πα¬ 
ρασχέθηκε με την απόφασή μας 37132/611/22.9.1979, όπως τρο¬ 
ποποιήθηκε και παρατάθηκε με τις αναφερόμενες στο σκεπτικό της πα¬ 
ρούσας αποφάσεώς μας, για την κάλυψη σε ποσοστό 50% του δανείου 
ποσού δρχ. 200 εκατ. που χορήγησε η ΕΘΝΙΚΗ ΤΡΑΠΕΖΑ της Ελλά¬ 
δος στην ΕΠΕ ΠΙΤΡΙΑ, προς αντιμετώπιση υποχρεώσεων της, σχετι¬ 
κών με την εκτέλεση έργων της στο ΙΡΑΝ. 

Κατά τα λοιπά ισχύουν οι αποφάσεις μας α) 37132/ 611/ 
22.9.1979, 81436/1444/27.7.81, 9414/159/18.2.82, 

119850/1887/18.10.82, 96677/2440/2.9.83, 143344/3525/ 
26.2.85, 53330/788/10.6.86, 118787/2572/3.12.86, 74403/ 
2404/4.9.87 και 58408/2038/1.7.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιουνίου 1989 

Ο ΥΠΟΥΡΓΟΣ 

ΔΗΜΗΤΡΙΟΣ ΤΣΟΒΟΛΑΣ 

- +- 

Αριθ. 2049890/10610/002* (3) 

Παροχή της εγγύησης του Ελληνικού Δημοσίου προς Εμπορικές Τρά¬ 
πεζες για την κάλυψη μέρους των δανείων που θα χορηγήσουν σε 

πληγέντες από τρομοκρατικές ενέργειες ή επεισόδια κατά τη διάρ¬ 
κεια διαδηλώσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι,Τις διατάξεις των Α.Ν. 747/45 και 9/1967 σε συνδυασμό με τις 
διατάξεις του Ν. 1266/82 (άρθρο 8). 

2. Την πράξη του Διοικητή της Τράπεζας Ελλάδος αριθ. 716/ 
18.3.86 «περί χρηματοδότησης επιχειρήσεων για την αποκατάσταση 
ζημιών σε πάγιες εγκαταστάσεις και εξοπλισμό που προέρχονται από 
θεομηνίες, πυρκαιές και λοιπά έκτακτα γεγονότα. 

3. Την κοινή απόφαση Υπουργών Εθνικής Οικονομίας και Οικονομι¬ 
κών αριθ. 2030513/26.4.1989 για την επιδότηση των δανείων προς 
πληγέντες από επεισόδια κατά τη διάρκεια διαδηλώσεων. 

4. Το έγγραφο του Εμπορικού και Βιομηχανικού Επιμελητηρίου 
Αθηνών αριθ. 20918/7.6.89 με το οποίο ζητά να παρασχεθεί η εγγύ¬ 
ηση του Ελληνικού Δημοσίου για τη χορήγηση δανείων στους πληγέ¬ 
ντες από επεισόδια κατά τη διάρκεια διαδηλώσεων, αποφασίζουμε: 

Παρέχουμε την εγγύηση του Ελληνικού Δημοσίου προς τις Εμπορι¬ 
κές Τράπεζες για την κάλυψη κατά 60% των δανείων που θα χορηγή¬ 
σουν σε επιχειρήσεις που πλήγηκαν από τρομοκρατικές ενέργειες ή επει¬ 
σόδια κατά τη διάρκεια διαδηλώσεων σύμφωνα με την πράξη του Διοι¬ 
κητή της Τράπεζας Ελλάδος αριθ. 716/18.3.86 και τους ειδικούς 
όρους και προϋποθέσεις που αναφέρονται στην κοινή απόφαση των 
Υπουργών Εθνικής Οικονομίας και Οικονομικών αριθ. 2030513/ 
26.4.89. 

Με την εγγύηση αυτή, το Ελληνικό Δημόσιο αναλαμβάνει την υπο¬ 
χρέωση να καταβάλλει στις δανεϊστριες Τράπεζες τις προερχόμενες από 
ληξιπρόθεσμες και ανεξόφλητες δόσεις των ανωτέρω δανείων εγγυημέ¬ 
νες απαιτήσεις τους.. 

Οι Τράπεζες αυτές σε περίπτωση που δεν εξοφλήσουν οι πρωτοφειλέ- 
τες τις ληξιπρόθεσμες δόσεις τους ή μέρους αυτών δικαιούνται αφού πε¬ 
ράσει ένα τρίμηνο από τη λήξη τους να ζητήσουν από το Δημόσιο 
(Γ.Λ.Κ. Δ25-Δ') την εξόφληση των εγγυημένων απαιτήσεών τους από 
κεφάλαιο, τόκους και λοιπά συναφή έξοδα ύστερα από προηγούμενη βε¬ 
βαίωσή τους στις αρμόδιες Δημόσιες Οικονομικές Υπηρεσίες (Δ.Ο.Υ.) 
στο λογ/σμό ης Δημόσιας ληψοδοσίας Νο 555 σαν έσοδο του ειδικού 
λογ/σμού «Κεφάλαιον Ασφαλίσεως Χρηματοδοτήσεων εκ Κεφαλαίων ή 
εγγυήσεΓτου Ελληνικού Δημοσίου» σύμφωνα με τις διατάξεις του Π.Δ. 
16/89 (ΦΕΚ 6/5.1.89 τ.Α') και τις οδηγίες των εγκυκλίων μας αριθ. 
98348/2945/8.8.79 και 158618/4979/25.11.81 προκειμένου 
όταν εισπραχτούν τα βεβαιούμενα ποσά να αποδοθούν στον τηρούμενο 
στην Τράπεζα της Ελλάδος ομώνυμο λογ/σμό του Δημοσίου Νο 
234039. 

Επίσης οι δανεϊστριες Τράπεζες πρέπει να επιδιώκουν, μέσα στον 
ανωτέρω οριζόμενο χρόνο των τριών (3) μηνών, για τον οποίο μόνο το 


Δημόσιο καλύπτει με την εγγύησή του τόκους υπερημερίας επί των λη¬ 
ξιπρόθεσμων δόσεων, την είσπραξη των ληξιπρόθεσμων δόσεων από 
τους πρωτοφειλέτες με την ίδια επιμέλεια που δείχνουν και για τα δά¬ 
νεια που χορηγούν, χωρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι δανεϊστριες 
Τράπεζες θα πρέπει να υποβάλλουν στο Γ.Λ.Κ. Δ25-Δ’ προκειμένου να 
εξοφληθούν από το Δημόσιο οι εγγυημένες από τις ληξιπρόθεσμες δόσεις 
απαιτήσεις τους τα εξής δικαιολογητικά: 

1. Την σχετική βεβαίωση της οικείας Νομαρχίας από την οποία θα 
προκύπτει ότι οι δανειολήπτες έχουν πληγεί αποδεδειγμένα από τρομο¬ 
κρατικές ενέργειες ή επεισόδια κατά τη διάρκεια διαδηλώσεων κ.λπ. 

2. Τη δανειακή σύμβαση (ακριβές φωτοαντίγραφο). 

3. Κατάσταση αναλυτικού υπολογισμού των εγγυημένων απαιτή- 
σεών τους στην οποία να φαίνονται όλα τα στοιχεία του κάθε δανείου 
(όπως χρονολογία χορήγησης, χρονολογίες λήξης δόσεων, ποσά δό¬ 
σεων, ποσά καταβολών χρονολογίες καταβολών, τυχόν τόκοι υπερημε¬ 
ρίας, χρονικό διάστημα που αφορούν οι τόκοι υπερημερίας, έξοδα συ¬ 
ναφή κ.λπ. 

4. Το αντίγραφο της τρπλότυπης περιληπτικής κατάστασης βεβαίω¬ 
σης που επιστρέφεται θεωρημένη από την αρμόδια Δημόσια Οικονομική 
Υπηρεσίας (Δ.Ο.Υ.). 

Τέλος οι δανεϊστριες Τράπεζες (Κεντρικά Καταστήματα - Διοική¬ 
σεις) πρέπει να υποβάλλουν στο Γ.Λ.Κ. - Δ25-Δ κάθε εξάμηνο χωρίς 
καθυστέρηση συγκεντρωτική κατάσταση στην οποία να αναφέρεται η κί¬ 
νηση των ανωτέρω δανείων που θα χορηγηθούν από αυτές και τα υπο- 
καταστήματά τους, σύμφωνα με τις οδηγίες που έχουν δοθεί με την 
εγκύκλιό μας αριθ. 189030/24.12.75. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 

Ο ΥΠΟΥΡΓΟΣ 

ΔΗΜΗΤΡΙΟΣ ΤΣΟΒΟΛΑΣ 
-+- 

Αριθ. 1662 (4) 

Ένταξη Προσωπικού Ασφαλείας ή Φρούρησης του Ν. 1339/1983 
στους Οργανισμούς των Τραπεζών στις οποίες υπηρετούν. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΡΓΑΣΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν.Δ. 2510/53 «Περί ρυθμίσεως ζητημάτων τι- 
νών προσωπικού Τραπεζιτικών Ιδρυμάτων και άλλων τινών διατά¬ 
ξεων». 

2. Τις διατάξεις του άρθρου 19 του Ν. 1339/83 «Περί πρόσληψης 
ιδιωτών για τις ανάγκες ασφάλειας ή φρούρησης εγκαταστάσεων ή χώ¬ 
ρων ΝΠΔΔ Οργανισμών Κοινής Ωφέλειας και Επιχειρήσεων καθώς και 
για συνοδεία χρηματαποστολών». 

3. Τις διατάξεις του άρθρου 16 του Ν. 1558/85 «Κυβέρνηση και 
Κυβερνητικά Όργανα». 

4. Το γεγονός ό-Λ από το προσωπικό φύλαξης των Τραπεζών άλλο 
έχει ενταχθεί και άλλο δεν έχει ενταχθεί στους Οργανισμούς των Τραπε¬ 
ζών που υπηρετεί, αποφασίζουμε: 

Εντάσσουμε το προσωπικό Ασφάλειας ή φρούρησης του Ν. 1339/ 
1983 στους Οργανισμούς των Τραπεζών σις οποίες υπηρετούν, κατά τη 
δημοσίευση της παρούσας απόφασης, για λόγους ίσης μεταχείρισης αυ¬ 
τών με τους συναδέλφους τους που έχουν ήδη ενταχθεί. 

Η απόφαση αυτή που κοινοποιείται για εκτέλεση, θα δημοσιευθεί 
στην Εφημερίδα της Κυβέρνησης και να επικυρωθεί με Νόμο. 

Αθήνα, 15 Ιουνίου 1989 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ' ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

ΕΜΠΟΡΙΟΥ 

Γ. ΠΑΠΑΙΜΤΩΝΙΟΥ 

Αριθ. 15437 ' (5) 

Δημοσίευση στην Εφημερίδα της Κυβερνήσεως της από 5.6.89 ΣΣΕ 

για τους όρους αμοιβής και εργασίας του προσωπικού καθαριότητας 

με σχέση εργασίας ιδιωτικού δικαίου Δημοσίων Καταστημάτων Βό¬ 
ρειας Ελλάδος και Θεσσαλίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

* · 

Να δημοσιευθεί στην Εφημερίδα της Κυβερνήσεως η πιό πάνω ΣΣΕ, 
η οποία μας κατατέθηκε την 8.6.89 και συντάχθηκε το υπ’ αρ. 144/89 
πρακτικό καταθέσεως, της οποίας το περιεχόμενο έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

«Για τους όρους αμοιβής και εργασίας του προσωπικού καθαριότη¬ 
τας με σχέση εργασίας ιδιωτικού δικαίου Δημοσίων Καταστημάτων Βό¬ 
ρειας Ελλάδος και Θεσσαλίας». 

Στην Αθήνα σήμερα 5 Ιουνίου 1989 οι υπογεγραμμένοι: 

α) Κων/νος Μπαζιώτης, υπάλληλος του Γενικού Λογιστηρίου του 
ι Κράτους, εκπρόσωπος του Δημοσίου δυνάμει της αριθμ. 2013507/ 
1210/0022/9.2.1989 απόφασης του Υπουργού Οικονομικών. 

β) Αννα Ηλιού, Πρόεδρος του Συνδέσμου προσωπικού καθαριότητας 
Δημοσίων Καταστημάτων και Ιδιωτικών Επιχειρήσεων Βόρειας Ελλά¬ 
δας και Θεσσαλίας νομίμως εξουσιοδοτημένη δια του από 9.5.1989 
Πρακτικού συνεδρίασης του Διοικητικού Συμβουλίου του παραπάνω 
Συνδέσμου, συνομολογήσαμε και συναποφασίσαμε τη σύνταξη και υπο¬ 
γραφή της παρούσας Ειδικής Συλλογικής Σύμβασης Εργασίας, η οποία 
έχει ως κατωτέρω: ' 

Αρθρο 1. 

Στην παρούσα Ειδική Συλλογική Σύμβαση εργασίας υπάγονται οι 
καθαρίστριες και καθαριστές, που εργάζονται με σχέση εργασίας ιδιωτι¬ 
κού δικαίου στο Δημόσιο και Ν.Π.Δ.Δ. Βόρειας Ελλάδας και Θεσσαλίας 
και είναι μέλη του παραπάνω Συνδέσμου. 

Αρθρο 2. 

Από 1η Ιανουάριου 1989, οι αποδοχές που λαμβάνονται υπόψη με 
βάση τις ισχύουσες ρυθμίσεις για τον υπολογισμό της Α.Τ.Α., όπως 
έχουν διαμορφωθεί την 31η Δεκεμβρίου 1988, μαζί με το ποσό που 
προέκυψε από τη χορήγηση του διορθωτικού ποσοστού Α.Τ.Α. έτους 
1988 (1,4%) αυξάνονται με την Α.Τ.Α., η οποία θα καταβάλλεται 
^σύμφωνα με την αριθμ. Α.Π. 2001854/110/0022/10.1.1989 
Κοινή Υπουργική απόφαση «Κλιμάκωση ποσοστού της Α.Τ.Α. από 
1.1.1989» (ΦΕΚ 31/Β/17.1.1989). 

Αρθρο 3. 

Το βασικό ημερομίσθιο του αναφερομένου, στο άρθρο 1 της παρούσας 
Ε.Σ.Σ.Ε., προσωπικού καθορίζεται σε 1.250 δραχμές. 

Αρθρο 4. 

1. Καταργείται το διορθωτικό ποσά που χορηγήθηκε με την από 
18.5.1982 Ε.Σ.Σ.Ε. στο εν λόγω προσωπικό, καθώς και το ποσό της 
Α.Τ.Α. που έχει χορηγηθεί μέχρι 30.4.1985. Στην περίπτωση που οι 
δικαιούμενες αποδοχές υπολείπονται των καταβαλλόμενων, τότε το αρ¬ 
νητικό ποσό που προκύπτει χορηγείται ως διορθωτικό ποσό. 

2. Η Α.Τ.Α. των αποδοχών θ’ αρχίσει να δίδεται κανονικά με βάση 
τα χορηγούμενα ποσοστά, από 1.5.1985, σύμφωνα με τις ισχύουσες 
ρυθμίσεις, προϋποθέσεις και περιορισμούς. 

Αρθρο 5. 

Κατά τα λοιπά εξακολουθούν να ισχύουν, κατά το μέρος που δεν τρο¬ 
ποποιούνται με την παρούσα Ε.Σ.Σ.Ε., οι προισχύουσες ρυθμίσεις. 

Αρθρο 6. 

Η ισχύς της παρούσας Ε.Σ.Σ.Ε. αρχίζει από 1η Ιανουάριου 1989. 


Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. Η/4512 (6) 

Τρόπος επιλογής εκπαιδευτικών για την περιοδική επιμόρφωση. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Έχοντας υπόψη: 

1. Τις διατάξεις του άρθρου 29 παρ. 8 του Ν. 1566/1985 και του 
άρθρου 12 του Ν. 1824/1988. 

2. Την αριθ. 13/1989 Πράξη του Παιδαγωγικού Ινστιτούτου, απο¬ 
φασίζουμε: 

1. Το πρόγραμμα της περιοδικής επιμόρφωσης, που καταρτίζεται 
από το οικείο περιφερειακό επιμορφωτικό κέντρο, κοινοποιείται από τις 
διευθύνσεις πρωτοβάθμιας και δευτεροβάθμιας εκπαίδευσης στους εκ¬ 
παιδευτικούς της περιφέρειας τους, προς τους οποίους γνωστοποιείται 
και ο αριθμός των καλουμένων στην περιοδική επιμόρφωση εκπαιδευτι¬ 
κών από την περιοχή του νομού, κατά βαθμίδα εκπαίδευσης, κλάδο και 
ειδικότητα. 

2. Με την ίδια ανακοίνωση καλούνται οι ενδιαφερόμενοι για επιμόρ¬ 
φωση εκπαιδευτικοί να υποβάλουν σχετική αίτηση μέχρι το τέλος Απρι¬ 
λίου. 

3. Εάν μεταξύ των αιτούντων δημόσιων εκπαιδευτικών περιλαμβά¬ 
νονται και εκπαιδευτικοί που έχουν ήδη μετατεθεί σε άλλο νομό, οι αιτή¬ 
σεις αυτές αποστέλλονται στις αρμόδιες διευθύνσεις προκειμένου να λη- 
φθούν υπόψη κατά τη διαδικασία επιλογής για επιμόρφωση των εκπαι¬ 
δευτικών των διευθύνσεων αυτών. 

4. Οι προϊστάμενοι των διευθύνσεων πρωτοβάθμιας και δευτεροβάθ¬ 
μιας εκπαίδευσης καταρτίζουν χωριστούς πίνακες δημόσιων και ιδιωτι¬ 
κών εκπαιδευτικών κατά βαθμίδα, κλάδο και ειδικότητα των προτεινό- 
μενων για επιμόρφωση, ως εξής: 

α) Εάν ο αριθμός των αιτούντων εκπαιδευτικών είναι ίσος με τον 
αριθμό των θέσεων που όρισε το ΠΕΚ εγγράφονται όλοι στον αντίστοιχο 
πίνακα. 

β) Εάν ο αριθμός των αιτούντων είναι μεγαλύτερος από τις θέσεις 
που έχει ορίσει το ΠΕΚ, οι εκπαιδευτικοί με βάση το συνολικό χρόνο 
υπηρεσίας τους κατατάσσονται σε δύο κατηγορίες. Η μία περιλαμβάνει 
τους εκπαιδευτικούς που έχουν συνολικό χρόνο υπηρεσίας από τρία μέ¬ 
χρι και δεκαπέντε έτη και η άλλη περιλαμβάνει τους εκπαιδευτικούς που 
έχουν συνολικό χρόνο υπηρεσίας από δεκαέξι μέχρι τριάντα έτη. Στη συ¬ 
νέχεια ο αριθμός των θέσεων που έχει ορίσει το ΠΕΚ κατανέμεται στις 
δύο κατηγορίες κατ’ αναλογία των υποψήφιων εκπαιδευτικών. Οι εκ¬ 
παιδευτικοί που θα συμπεριληφθούν στους τελικούς πίνακες επιλέγονται 
με κλήρωση που γίνεται για κάθε κατηγορία, κλάδο και ειδικότητα από 
το περιφερειακό υπηρεσιακό συμβούλιο. 

γ) Εάν ο αριθμός των αιτούντων είναι μικρότερος των θέσεων που 
έχει ορίσει το ΠΕΚ, εγγράφονται στους πίνακες όλοι οι αιτούντες και για 
την κάλυψη των υπόλοιπων θέσεων γίνεται κλήρωση μεταξύ όλων των 
εκπαιδευτικών της ίδιας βαθμίδας, κλάδου και ειδικότητας από το αρ¬ 
μόδιο περιφερειακό υπηρεσιακό συμβούλιο, αφού προηγηθεί η κατάταξή 
τους σε κατηγορίες και ο προσδιορισμός του αναλογούντος αριθμού 
κατά κατηγορία, σύμφωνα με τη διαδικασία της προηγούμενης περί¬ 
πτωσης. 

δ) Σε κάθε πίνακα εγγράφεται εύλογος αριθμός αναπληρωματικών 
εκπαιδευτικών που ορίζεται με την ίδια διαδικασία που ορίζονται και οι 
λοιποί προτεινόμενοι εκπαιδευτικοί. Η εγγραφή τους στους αντίστοι¬ 
χους πίνακες γίνεται με τη σειρά που κληρώνονται. 

ε) Εκπαιδευτικοί που έχουν τίτλο μονοετούς επιμόρφωσης σε ΣΕΑΔΕ 
ή ΣΕΛΜΕ ή τίτλο διετούς μετεκπαίδευσης στο διδασκαλείο δημοτικής ή 
μέσης εκπαίδευσης ή διδακτορικό δίπλωμα ή μεταπτυχιακές σπουδές 
στις επιστήμες της αγωγής ή τίτλο περιοδικής επιμόρφωσης, προτείνο- 
νται για επιμόρφωση κατά τους εκπαιδευτικούς της ίδιας βαθμίδας, 
κλάδου και ειδικότητας που στερούνται οποιοσδήποτε από τους παρα¬ 
πάνω τίτλους. Κατεξαίρεση εάν ο αριθμός των θέσεων δεν καλύπτεται 
από τους λοιπούς εκπαιδευτικούς κατά τη διαδικασία της περίπτωσης 
γ’, επιλέγονται με την ίδια διαδικασία εκπαιδευτικοί που έχουν ένα από 
τους παραπάνω τίτλους. Η σειρά αυτών καθορίζεται από την ημερομη¬ 
νία κτήσης του τίτλου αυτού. 

5. Οι προϊστάμενοι των διευθύνσεων υποβάλλουν στα αρμόδια ΠΕΚ 

τους πίνακες με τους προτεινόμενους εκπαιδευτικούς και τους αναπλη¬ 
ρωματικούς τους μέχρι της 20 Μαΐου. Στη συνέχεια ο διευθυντής των 
ΠΕΚ με βάση τους παραπάνω πίνακες καλεί τους εκπαιδευτικούς να 
παρουσιασθούν και να λάβουν μέρος στασχετικά προγράμματα περιοδι¬ 
κής επιμόρφωσης. 

6. Επιτρέπεται η ανάκληση της πρόσκλησης εκπαιδευτικών για επι¬ 
μόρφωση εάν συντρέχουν σοβαροί λόγοι που εκτιμώνται από το Δ.Σ. του 
ΠΕΚ. 

Στην περίπτωση που η ανάκληση γίνεται πριν από την ημέρα έναρξης 
του σχετικού προγράμματος, για την κάλυψη των κενών θέσεων καλού¬ 
νται αναπληρωματικοί από τον οικείο πίνακα κατά σειρά εγγραφής 
τους. 

7. Για το σχολικό έτος 1989-1990: 

α) Το πρόγραμμα της περιοδικής επιμόρφωσης, που καταρτίζεται 
από το οικείο ΠΕΚ, θα κοινοποιηθεί στις διευθύνσεις πρωτοβάθμιας και 
δευτεροβάθμιας εκπαίδευσης εντός είκοσι ημερών από τη συγκρότηση 
του διοικητικού συμβουλίου του ΠΕΚ. 

β) Οι εκπαιδευτικοί θα κληθούν να υποβάλουν αίτηση συμμετοχής 
στην επιμόρφωση εντός δέκα ημερών από την κοινοποίηση του προ¬ 
γράμματος. 

γ) Οι προϊστάμενοι των διευθύνσεων πρωτοβάθμιας και δευτεροβάθ¬ 
μιας εκπαίδευσης θα υποβάλλουν στα αρμόδια ΠΕΚ τους πίνακες των 
προτεινόμενων εκπαιδευτικών εντός δέκα ημερών από τη λήξη της προ¬ 
θεσμίας υποβολής των αιτήσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιουνίου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 
-♦- 

Αριθ. Φ.152.25/Β3/2757 · (7) 

Εισαγωγή αθλητών παγκόσμιων ή πανευρωπαϊκών σχολικών αγώνων 

στα Τ.Ε.Φ.Α.Α. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη την ανάγκη ρύθμισης των προϋποθέσεων εισαγω¬ 
γής αθλητών σχολικών αγώνων στα τμήματα επιστήμης φυσικής αγω¬ 
γής και αθλητισμού, αποφασίζουμε: 

Στις διατάξεις του εδαφίου β της παραγράφου 2 του άρθρου 4 του Ν. 
1771/88 υπάγονται και οι αθλητές που κατέκτησαν πρώτη μέχρι και 
τέταρτη νίκη, σε ατομικό ή ομαδικό άθλημα παγκόσμιων σχολικών 
αγώνων ή πρώτη μέχρι και τρίτη νίκη σε ατομικό ή ομαδικό άθλημα 
πανευρωπαϊκών σχολικών αγώνων. 

Η απόφαση αυτή να δημοσιευθεί στην Εφημερίδα της Κυβερνήσεως και να 
κυρωθεί με νόμο. 

Αθήνα, 7 Ιουνίου 1989 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 
-♦- 

Αριθ. Δ4/299 (8) 

Μετατροπή γενικού λυκείου σε Πειραματικό. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 31 παρ. 1,2 4 και 5 του Ν. 1566/85, 
για τη δομή και λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις, (ΦΕΚ 167 τ.Α'/1985). 

2. Την αρ. Γ3/281/1989 κοινή απόφαση των Υπουργών Εθνικής 
Παιδείας και Θρησκευμάτων και Οικονομικών για την ίδρυση Περιφε¬ 
ρειακών Επιμορφωτικών Κέντρων (Π.Ε.Κ.), (ΦΕΚ 304 τ.Β'/ 
1989). 

3. Την αρ. Η/186/1989, κοινή απόφαση του Πρωθυπουργού και 
του Υπουργού Εθνικής Παιδείας και θρησκευμάτων για την ανάθεση 
αρμοδιοτήτων στους Υφυπουργούς ΥΠΕΠΘ. 

4. Την αριθ. 648/1989 εισήγηση της Διεύθυνσης δευτεροβάθμιας 
εκπαίδευσης Αθήνας, σχετικά με τη μετατροπή του 1ου γενικού λυκείου 
Αθήνας σε Πειραματικό, για τη συνέχιση των σπουδών των μαθητών 
του 1ου Πειραματικού γυμνασίου Αθήνας, ύστερα από την 13/87 γνω¬ 
μοδότηση του οικείου Νομαρχιακού Σιη β.. "ίου, αποφασίζουμε: 

Μετατρέπεται από το σχολ'.:. ! έ,ος Γ ' 90, το ' ο γενικό λύν.ειο 


Αθήνας, αρμοδιότητας του 6ου γραφείου δευτεροβάθμιας εκπαίδευσης, 
σε Ιο Πειραματικό λύκειο Αθήνας, για τους λόγους που αναφέρονται 
στην ανωτέρω εισήγηση της οικείας Διεύθυνσης δευτεροβάθμιας εκπαί¬ 
δευσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουνίου 1989 

Ο ΥΦΥΠΟΥΡΓΟΣ 

• Ν. ΛΕΒΟΓΙΑΝΝΗΣ 

-♦- 

Αριθ. Β3/2358 (9) 

Κοστολόγηση των δωρεάν διατιθεμένων συγγραμμάτων στους φοιτητές 

των Ανωτάτων Εκπαιδευτικών Ιδρυμάτων για το ακαδημαϊκό έτος 

1988 - 89. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑ¬ 
ΤΩΝ 

Έχοντας υπόψη: 

1. Το Ν.Δ. 95/1969 «περί δωρεάν διαθέσεως παρά του Κράτους 
στους φοιτητές και σπουδαστές των Ανωτάτων Εκπαιδευτικών Ιδρυμά¬ 
των των δια την διδασκαλίαν αναγκαιούντων συγγραμμάτων, που τρο¬ 
ποποιήθηκε και συμπληρώθηκε μεταγενέστερα από το Ν.Δ. 605/ 
1970. 

2. Τις διατάξεις των παραγράφων 2 και 3 του άρθρου 23 του Ν. 
1268/82 (ΦΕΚ 87, τ.Α’) για τη δομή και λειτουργία των Ανωτάτων 
Εκπαιδευτικών Ιδρυμάτων. 

3. Τις διατάξεις της Φ. 141/Β3/1402/1984 (ΦΕΚ 159 τ.Β' της 
20.3.1984) υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., καθώς και οιντίστοιχες καταβολές που 
τροποποιήθηκε και συμπληρώθηκε με τις Β3/3581/2.5.84 (ΦΕΚ 
270 τ.Β’), 83/7341/17.8.84 (ΦΕΚ 618 τ.Β'), Β3/8582/ 
19.10.1984 (ΦΕΚ 767/30.10.1984), Β3/7952/25.9.1984 (ΦΕΚ 
713/5.10.1984, Φ. 141/Β3/8732/11.12.1984, (ΦΕΚ 900/84), 
Φ. 141/Β3/72/9.1.1985 (ΦΕΚ 12/85), Β3/503/1.2.85 (ΦΕΚ 
85/85), Β3/5632/17.10.1985, (ΦΕΚ 658/31.10.1985), Β3/ 
670/22.1.1986 (ΦΕΚ 74/1986), Β3/1764/28.3.1986 (ΦΕΚ 
202/86), Β3/3516/29.7.86 (ΦΕΚ 569/9.9.1986, Β3/6766/ 
9.12.1986 (ΦΕΚ 884/22.6.1986), Β3/6767/9.12.1986 (ΦΕΚ 
884/86), Β3/1733/11.5.87 (ΦΕΚ 292/9.7.1987) και Β3/ 
2344/1.7.87 (ΦΕΚ 350/6.7.1987), 3838/22.10.87 (ΦΕΚ 607/ 
10.11.1987), Β3/454/5.2.1988 (ΦΕΚ 92/19.2.88), Β3/2077/ 
3.6.88 (ΦΕΚ 415/21.6.88), Β3/3104/22.8.88 (ΦΕΚ 621/ 
25.8.88) και Β3/3886/1988 Υπουργικές αποφάσεις. 

4. Την αριθμ. Η/4981/88 (ΦΕΚ 531 τ. Β') απόφαση του Υπουρ¬ 
γού Εθνικής Παιδείας και Θρησκευμάτων για την ανάθεση αρμοδιοτή¬ 
των στο Γενικό Γραμματέα και τους Προϊσταμένους των Διευθύνσεων 
και Τμημάτων της Κ.Υ. του ΥΠ.Ε.Π.Θ. 

5. Την αριθμ. 86811/11.10.1976 (ΦΕΚ 1257/τ. Β') υπουργική 
απόφαση που καθόρισε τα συγγραφικά δικαιώματα στους εν ενεργεία 
καθηγητές και εντεταλμένους υφυγητές για την δωρεάν διάθεση των 
συγγραμμάτων στους φοιτητές και σπουδαστές των Α.Ε.Ι., όπως τρο¬ 
ποποιήθηκε και συμπληρώθηκε μεταγενέστερα από το Ν. 1268/1982 
για τη δομή και λειτουργία των Α.Ε.Ι. 

6. Τα αριθμ. 475/89, 479/89, πρακτικά της επιτροπής, αποφασί¬ 
ζουμε: 

α) Εγκρίνουμε την αγορά συγγραμμάτων που προτάθηκαν από την 
συνέλευση του Τομέα για τη δωρεάν διανομή στους φοιτητές των Α.Ε.Ι. 
για το ακαδημαϊκό έτος 1988-1989 με την αναγραφόμενη για κάθε 
αντίτυπο τιμή. 

β) Την πληρωμή των κατωτέρω διδακτικών βιβλίων σε βάρος των 
πιστώσεων του ΥΠΕΠΘ με την προϋπόθεση ότι ο Πρόεδρος του οικείου 
τμήματος θα βεβαιώσει ότι: 

1. Η συνέλευση του τομέα ενέκρινε τα ως άνω βιβλία ως διδακτικά ή 
βοηθητικά και την διανομή τους στους φοιτητές. 

2. Υπεγράφη η σχετική απόφαση διανομής των ανωτέρω βιβλίων. 

3. Για το ίδιο μάθημα που διανεμήθηκαν τα ανωτέρω βιβλία δεν έχει 
διανεμηθεί δεύτερο διδακτικό και βοηθητικό βιβλίο και δεν διανεμήθη¬ 
καν πανεπιστημιακές παραδόσεις που να καλύπτουν σε ικανοποιητικό 
βαθμό την ύλη του διδασκομένου μαθήματος. 

4. Σε όσες περιπτώσεις έχει διανεμηθεί δεύτερο βιβλίο του παλαιού 
συστήματος (παρ.7 του άρθρου 3) της Β3/1402/84 Υ.Α.) ο τομέας 
προέβη στην πλήρη αιτιολόγηση της εξαίρεσης από τον κανόνα διανο¬ 
μή ενός βιβλίου. 

(1) 

(2) 

(3) 

(4) 

(5) 



ΣΥΜΕΩΝ 



1. Γ.Σ. Παπαγεωργίου 

Γ.Σ. Παπαγεωργίου 

Βασικά θέματα Αριθμητικής Ανάλυσης 

Τμ. Μηχανολόγων και Ηλεκτρολό¬ 
γων ΕΜΠ 

2.700 



Ε. ΓΑΛΟΥΣΗΣ 



Ε. Γαλούσης 

Ε. Γαλούσης 

Υπολογισμός δομικών στοιχείων από χάλυβα 

Τμ. Πολιτικό ΔΠΘ 

3.400 



ΤΟ ΟΙΚΟΝΟΜΙΚΟΝ 





Κ. Σμπίλιας και ΣΙΑ 



1. Κιντής-Πουρναράκης 

Καραβέλη-Χατζηκων/νου 

Αρχές οικονομικής ανάλυσης 

1. Τμ. Στατιστικής ΑΣΟΕ 

3.000 




2. Τμ. Διοικ. Επιχ. ΑΒΣΘ 

3.000 




3. Τμ. Οικονομικό ΑΠΘ 

3.000 

2. Καραθανάσης Γ. 

Καραθανάσης Γ. 

Ειδικά θέματα χρηματοδότησης 

Τμ. Οργαν. και Διοικ. ΑΣΟΕΕ 

2.700 

3. Γ.Ι. Αγαπητός 

Αγαπητός Γ. 

Εξελίξεις και διαρθρωτικά προβλήματα 
της ελλην. οικονομίας 1950-1987 

Τμ. Οικ. Επιστημών ΑΣΟΕΕ 

2.700 

4. 11. Τζωρτζόπουλος 

Χαλιχιάς 

Ανάλυση χρονολογικών σειρών 

Τμ. Οικ. επιστημών ΑΣΟΕΕ 

1.350 

5. Αθ. Μαθόπουλος 

Σταθόπουλος Α.Ν. 

Δυναμικότης των επιχειρήσεων 

Τμ. Οργ. και Διοικ. των επιχει¬ 
ρήσεων ΑΣΟΕΕ 

950 

6. Αθ. Σταθόπουλος 

Σταθόπουλος Α.Ν. 

Πρόβλεψις και προγραμματισμός 

Οργαν. και Διοικ. των επιχειρήσεων 
ΑΣΟΕΕ 

800 

7. Λ. Χουμανίδης 

Καλαφάτης Αθαν, 

Οικονομική ιστορία της Ελλάδος από 
της ανεξαρτησίας μέχρι του έτους 1935 

Τμ. Οικονομικό ΑΣΟΕΕ 

2.000 

8. Γ. Κώττης, 

Μέλη ΔΕΠ 

Μικροοικονομική θεωρία και εφαρμογές 

Τμ. Οργ. και Διοικ. Επιχ. ΑΣΟΕΕ. 

4.000 

Α. Πετράχη-Κώττη 

0 





Η απόφαση αυτή να δημοσιευθεί στην Εφημερίδα της Κυβερνή- 2. Τη δημοσίευση περίληψης της πράξης αυτής στην Εφημερίδα της 
σεως. Κυβερνήσεως (Ν. 301/76 αρ. 2 παρ. I εδάφ. η). 


Αθήνα, 9 Ιουνίου 1989 Πειραιάς, 14 Ιουνίου 1989 

Με εντολή Υπουργού ο υπουργός 

Ο Γενικός Γραμματέας ΑΝΤΩΝΗΣ ΝΤΕΝΤΙΔΑΚΗΣ 

ΙΩΑΝΝΗΣ ΠΑΝΑΡΕΤΟΣ -- 

Για να δημοσιευθεί στην Εφημερίδα της Κυβερνήσεως (Ν. 301/76 

_._ αρ. 2 παρ.). 

” Περίληψη της 331/17.5.1989 πράξης της Εκτελεστικής Επιτρο¬ 

πής του Ο.Α.Π. 


Αριθ. 4313.4/36/89 (10) 

Έγκριση δημοσίευσης περίληψης της 331/17.5.1989 πράξεως 
της Ε.Ε./Ο.Λ.Π. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 301/76 αριθ. 2 παρ. I εδάφ. η και του άρ¬ 
θρου 277 του Π.Δ. 611/77. 

2. Τις διατάξεις των άρθρων 48, 49 και 52 παρ. 2 του Π.Δ. 611 /77 
σε συνδυασμό με το άρθ. 4 παρ. 2 εδάφ. δ' του Ν. 1220/81. 

3. Την αριθ. 9/13.1.89 εγκριτική πράξη του Υπουργού Προεδρίας 
της Κυβέρνησης. 

4. Την αριθ. 4313.4/14/89/27.2.1989 Κοινή Προκήρυξη των 
Υπουργών Προεδρίας της Κυβέρνησης και Εμπορικής Ναυτιλίας. 

5. Την αριθ. 298/26.4.1989 πράξη της Εκτελεστικής Επιτροπής 
Ο.Α.Π. με την οποία καταρτίσθηκε πίνακας Επιλογής. 

6. Το αριθ. 20791/4160/29.5.89 έγγραφο Ο.Α.Π., αποφασί¬ 
ζουμε: 

1. Την έγκριση της αριθ. 331/17.5.89 Πράξης της Εκτελεστικής 
Επιτροπής Ο.Α.Π., με την οποία διορίζεται ο επιλεγέντας ΠΛΑΤΑΝΑΣ 
Ευάγγελος του Δημητρίου, σε τακτική θέση του Κλάδου ΥΕ Ναυτικών, 
ειδικότητας Δύτη, με βαθμό Δ' εφόσον προσκομίσει τα απαραίτητα δι- 
καιολογητικά και δεν προκόψει κανένα κώλυμα διορισμού του, σύμ¬ 
φωνα με τα προβλεπόμενα από τα άρθρα 21, 22, 23 και 25 του Π.Δ. 
611/77, καθώς επίσης και αφού κριθεί ικανός από την Υγειονομική 
Επιτροπή Ο.Α.Π. 


ΟΡΓΑΝΙΣΜΟΣ ΛΙΜΕΝΟΣ ΠΕΙΡΑΙΩΣ 

Με την 331/17.5.1989 πράξη της Εκτελεστικής Επιτροπής του 
Ο.Α.Π. διορίζεται, σύμφωνα με τις διατάξεις του Υπαλληλικού Κώδικα 
(Π.Δ. 611/77) και τον Πίνακα Επιλογής που καταρτίσθηκε με την 
298/26.4.1989 προηγούμενη πράξη .της ο παρακάτω αναφερόμενος 
σε κενή τακτική θέση του Κλάδου ΥΕ Ναυτικών ειδικότητας Δύτη, ως 
εξής: 

ΚΛΑΔΟΣ ΥΕ ΝΑΥΤΙΚΩΝ 
ΕΙΔΙΚΟΤΗΤΑ ΔΥΤΗ ΜΕ ΒΑΘΜΟ Δ’ 

Πλατάνας Ευάγγελος του Δημητρίου. 

Αρ. Εγκρ. ΥΕΝ 4313.4/36/89/14.6.89 

Ο Αντιπρόεδρος της Ε.Ε./Ο.Λ.Π. 

ΚΩΝ/ΝΟΣ ΣΚΟΥΖΕΣ 

- + - 

Αριθ. 2311.1/77/89 (11) 

Ασφάλιση Αντιπροσώπων Πανελλήνιας Ναυτικής Ομοσπονδίας (ΠΝΟ).' 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

. α. Τις διατάξεις του εδαφίου ε' της παραγράφου 1 του άρθρου 3 και 
της παραγράφου 3α τού άρθρου 16 του Κωδ. Νόμου 792/1978 περί 
ΝΑΤ. 

β. Την ανάγκη ενιαίας ρύθμισης των προϋποθέσεων ασφάλισης στο 
ΝΑΤ των αντιπροσώπων της ΠΝ0 σε λιμάνια εσωτερικού και εξωτερι¬ 
κού, αποφασίζουμε: 

1. Το εδάφ. ε’ της παραγρ. 1 του άρθρου 3 του Κωδ. Νόμου 792/ 
1978 αντικαθίσταται ως ακολούθως: 

«ε. Οι εν τω εσωτερικώ ή εξωτερικώ νόμιμοι εκπρόσωποι της εν Ελ- 
λάδι εδρευούσης ανωτάτης οργανώσεως των Ελλήνων ναυτικών 

(ΠΝΟ) δι’ όσον χρόνον εκπροσωπούν την Οργάνωση αυτή και εφ’ όσον 
ούτοι είναι απογεγραμμένοι ναυτικοί και έχουν δίπλωμα ή πτυχίον ναυ¬ 
τικής ικανότητος». 

2. Η παράγρ. 3α του άρθρου -16 του Κωδ. Ν. 792/78 αντικαθίστα¬ 
ται ως ακολούθως: 

«3α. Πραγματική ναυτική υπηρεσία κτηθείσα: 

αα) υπό προσώπων περί ως το εδάφ. β’ της παραγρ. 1 του άρθρου 3 
του παρόντος νόμου και 

ββ) υπό την ιδιότητα του Νομίμου εκπροσώπου της εν Ελλάδι εδρευ- 
ούσης Πανελλήνιας Ναυτικής Ομοσπονδίας, δι’ όσον χρόνον οϋτοι εκ¬ 
προσωπούν την Οργάνωση ταύτην, λογίζεται ως διανυθείαα σε ποντο- 
πόρα δεξαμενόπλοια και στην ανωτάτη ιεραρχική κλίμακα του βαθμού 
και του κλάδου του διπλώματος ή πτυχίου ικανότητας του Ε.Ν. με το 
οποίον είναι εφοδιασμένος ο αϊτών την παροχήν ασφαλισμένος. 

Η απόφαση αυτή θα δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Πειραιάς, 14 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 


Αριθ. 2311.1/75/89 (12) 

Συνταξιοδοτικά θέματα ΝΑΤ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη της παρ. 4 του άρθρου 2 του Κ.Ν. 1711/87. 

2. Την ανάγκη αποκατάστασης της αδικίας σε μερίδα ναυτικών, 
αποφασίζουμε: 

1. Η διάταξη της παρ. 4 του άρθρου 2 του Νόμου 1711/87 δεν 
ισχύει για ναυτικούς που έχουν πραγματική θαλάσσια υπηρεσία περισ¬ 
σότερη από δεκαέξι (16) έτη. 

2. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως και να κυρωθεί με νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




